**PROCESVERBAL**

**Mbledhja e datës 05.10.2023**

Sotme datë 05.10.2023, ora 11:00, në Sallën e Mbledhjeve të Këshillit Bashkiak, u mbajt mbledhja jashtë radhe e Këshillit Bashkiak në zbatim të ligjit 139/2015 ”Për Vetëqeverisjen vendore “, “Rregulloren e funksionimit dhe organizimin të Këshillit Bashkiak” si dhe njoftimin përkatës. Në mbledhje morën pjesë : **Albert Muja, Sami Mata, Gazmend Hallaçi, Destan Spahiu, Astrit Dobrushi, Xhem Visha, Erjon Brati, Ervis Gjana, Valion Muja, Musë Kastrati, Halim Peca, Gëzim Shehu, Arif Rexhmati, Hume Elezaj, Edmond Hallaçi, Bledar Lleshaj, Republika Tusha, Bajr Bajra** .Deklarohet kuorumi.

Hapet mbledhja në orën 11:06.

Rendi i ditës hidhet në votim.

1. Projektvendim “Për dhënien e ndihmës ekonomike nga fondi 6%, muaji Gusht 2023”.

Musë Kastrati: Kërkoj nga të gjithë anëtarët e Këshillit Bashkiak që të mos bëhemi pengesë për ndihmën ekonomike. Ndihma ekonomike duhet të kalohet në kohë çdo muaj.

Arif Rexhmati: Pjesëmarrja në mbledhjet e Këshillit Bashkiak është përgjegjësi personale dhe institucionale. Duhet t’i japim Këshillit Bashkiak seriozitetin që I takon. Kemi edhe përgjegjësi politike. Ne nuk jemi këtu vetëm për ndihmën ekonomike.. Jemi këtu edhe për projektet zhvillimore të BAshkisë Kukës. Jemi përballë interesave të qytetarëve që na kanë zgjedhur.

Albert Muja: Duke parë edhe ankesat për vendet ku ulemi, mendoj se duhet të bëhët dhe formimi I grupeve politike.

Musë Kastrati:- Për mbledhjen e ardhshme kërkoj të paraqitet dhe informacioni për shkollat.

Gazmend Hallaçi:- Administrata duhet të na paraqesë projektvendime dhe material të përgatitura në formate standarte dhe të rregullta. Mungesat në mbledhje janë të padiskutueshme. Komisioni i Ekonomisë nuk është mbledhur.

Asllan Bilali shpjegon projektvendimin. Jep argumentet për rastet e familjeve përfituese që janë larguar nga sistemi i pikëzimit.Për muajin Gusht 2023 janë shtuar 58 familje të reja. I propozon këshillit miratimin e projektvendimit.

Hidhet në votim. Miratohet me të gjitha votat pro.

Miratohet dorëheqja e paraqitur nga zj. Vashe Dida, anëtare e Këshillit Bashkiak.

Fadil Rexhmati ( Kryetar I fshatit Mustafaj). Pretendoj se rruga e fshatit Mustafaj (1 Km), është marrë vendim për t’u rregulluar deri në muajin tetor 2023. Rruga nuk është ndërtuar. Kërkoj ta verifikoni.

Mbyllet mbledhja në orën 11:21.

Firmoset procesverbali.

**Kukës, datë 30.08.2023**